कई बार होठों की सूजन किसी एलर्जी की वजह से हो सकती है जो की घातक भी हो सकता है | कुछ परिस्थितियों में डॉक्टर के पास जाना ही सबसे सही कदम होता है जैसे अगर आपके साथ ऐसा कभी नहीं हुआ या आपको सांस लेने में परेशानी महसूस हो रही है या फिर गले या होठों पर गंभीर सूजन हो | लेकिन अगर इस तरह की एलर्जी या परेशानी आपके साथ पहले भी हो चुकी है और आपको लगता है कि ये लक्षण सामान्य है तो ऐन्टिहिस्टमीन लें और अपना इनहेलर या epinephrine शॉट अपने पास ही रखें |   अगर एलर्जी किसी कीड़े के काटने से हुई तो बिना देर किये डॉक्टर से संपर्क करें |   अगर आपको किसी भी तरह की दुविधा है या आपको सूजन होने का कारण नहीं पता तो इस तरह इसकी रोकथाम करें जैसे कोई एलर्जी ही इसका कारण हो क्योंकि कई बार एलर्जी का कारण नहीं पता चलता | हल्की सूजन भी ठीक होने में कई दिन ले सकती है लेकिन ज्यादा लम्बे समय तक इससे निजात न मिलने पर डॉक्टर से संपर्क करना ही समझदारी है | अगर आपके मुँह में छालें, गले में सूजन, खाना निगलने में दर्द या फ्लू जैसी समस्या है तो आप जरूर ही मुँह के इन्फेक्शन का शिकार है |  हर्पीस सिम्पलेक्स वायरस इसका सबसे सामान्य रूप है | डॉक्टर के पास तुरंत जा कर एंटीबॉयटिक या एंटीवायरल दवाई लें | और अपने होठों को छूने, किस करने, ओरल सैक्स या फिर किसी के साथ खाने-पीने से दूर रहें | अगर सूजन के कारण को लेकर आप असमंजस में है तो डॉक्टर को दिखाएं | और ऐसा करना तब सबसे ज्यादा जरुरी हो जाता है जब सूजन कई दिनों तक पीछा नहीं छोड़ती | नीचें लिखी संभावनाओं पर गौर करें:  प्रेगनेंसी के दौरान गंभीर सूजन होना pre-eclampsia होने का लक्षण हो सकती है | ये एक बहुत ही गंभीर स्थिति है इसलिए तुरंत डॉक्टर से मिले | डिप्रेशन के इलाज, असंतुलित हार्मोन की रोकथाम या फिर ब्लड प्रेशर के इलाज के चलते सूजन आ सकती है | हृदयपात (Heart failure), गुर्दे की विफलता (Kidney failure) या फिर लिवर रोग की वजह से सिर्फ होठों पर ही नहीं बल्कि पूरे शरीर पर ही गंभीर सूजन आ सकती है | अगर 2 या 3 दिन के बाद भी सूजन में फर्क नहीं पड़ता तो डॉक्टर के पास जाएँ | अगर दर्द अचानक से बढ़ जाता है तो डॉक्टर को दिखाने में ही भलाई है |
Respond quickly to an allergic reaction. Treat mouth infections. Make an appointment if you do not know the cause. Check on swelling and pain each day.